На основу Решења Привредног суда у Београду о банкротству 10. СТ 23/2020 од 10.07.2020. године, сагласности Одбора поверилаца о продаји стечајног дужника као правног лица, а у складу са члановима 131.132. и 133. Закона о стечају („Службени гласник Републике Србије“ број 104/2009, 99/2011 – др. Закон, 71/2012 – одлука УС. 83/2014, 113/2017 и 95/2018) и Националним стандардом бр. 5 о начину и поступку уновчења имовине (Службени гласник Републике Србије бр. 62/2018), стечајни управник стечајног дужника

**Предузеће за производњу и трговину**

**ИНДУСТРИЈА ХРАНЕ ДУЊА д.о.о. У СТЕЧАЈУ**

**НОВИ БЕОГРАД, Ул. Булевар Милутина Миланковића бр. 1ц**

**ОГЛАШАВА**

**прву продају стечајног дужника као правног лица**

**јавним надметањем**

|  |  |  |
| --- | --- | --- |
| **Предмет продаје** | **Почетна цена**  **(дин.)** | **Депозит**  **(дин.)** |
| Фабрика чоколаде „СИМКА“ у Врању која је основана 1997. године, налази се у Врању, на северном ободу индустријске зоне у југоистичном делу Врања, одмах поред насеља, између две саобраћајнице – ул. Париске комуне (кућни бр. објекта 5) и Омладинских бригада, тако да је одлично повезана са градом, а излаз на аутопут је на око 1.8 км и која располаже са производним простором где се обавља производња кондиторских производа ( чоколаде, производа сличних чоколади и крем производа) у површини од 5.284,10 м2 и технолошки је квалитетно опремљена за производњу по најсавременијим технолошким стандардима, односно ради се о јединственој целини, која се састоји од грађевинских објеката (у ванкњижном власништву стечајног дужника јер није била издата употребна дозвола) и који се налазе на кп. 6429/1 и уписани су у ЛН 13510, КО Врање, а где је стечајни дужник уписан као држалац, као и грађевинских објеката, који нису уписани код РГЗ – СКН Врање: трафостаница, помоћни објекат уз халу, билборд – темељи и спремник – цевовод АМВ, а који објекти се налазе на земљишту на коме стечајни дужник има право коришћења у површини од 01.01.45 ha, као и од опреме у погонима и радионицама за прераду и дораду, укључујући и осталу имовину која је описана у продајној документацији. | **187.878.808,77** | **75.151.523,51** |

Напомена: Списак имовине стечајног дужника, као и статус исте, детаљно је приказан у Извештају о процени стечајног дужника који чини саставни део продајне документације.

**Лицитациони корак на јавном надметању износи 5.000.000,00 динара.**

Стечајни дужник се купује у виђеном стању а његова имовина се може разгледати након откупа продајне документације, сваким радним даном од 10 до 15 часова, а најкасније 7 (седам) дана пре одржавања заказане продаје, уз претходну најаву стечајном управнику, контакт телефон 063 8183802 или 011- 4011430.

Право учешћа у поступку продаје имају сва правна и физичка домаћа и страна лица која:

* Након преузимања предрачуна, **изврше уплату ради откупа продајне документације у износу од 360.000,00 динара.** Предрачун се може преузети сваког радног дана у периоду од 11 до 14 часова, по претходном договору са стечајним управником. Рок за откуп продајне документације је најкасније 23.03.2021. године.
* **Уплате депозит** на пословни рачун стечајног дужника бр.: 205-352404-79 код КОМЕРЦИЈАЛНЕ БАНКЕ А.Д. или положе првокласну банкарску гаранцију наплативу на први позив, најкасније 5 (пет) радних дана пре одржавања продаје (рок за уплату депозита је **23.03.2021**). У случају да се као депозит положи првокласна банкарска гаранција оригинал исте се ради провере мора доставити искључиво лично стечајном управнику, у Београду, ул. Теразије бр. 31, међуспрат, најкасније 5 (пет) радних дана пре дана одржавања продаје до 14 часова по београдском времену (ГМТ+2), најкасније до 23.03.2021. године, док се копија исте доставља заједно са обрасцем пријаве. У обзир ће се узети само банкарске гаранције које пристигну на назначену адресу и у назначено време. Банкарска гаранција мора имати рок важења до 31.05.2021.године;
* Потпишу изјаву о губитку права на повраћај депозита. Ова изјава је саставни део продајне документације;
* Потпишу Уговор о чувању поверљивих податка приликом преузимања продајне документације.

Након уплате депозита, а најкасније до **23.03.2021**. године потенцијални купци, ради правовремене евиденције, стечајном управнику **морају предати:** попуњен и потписан образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **30.03.2021. године у 12,00** часова на адреси у Београду: Ул. Теразије бр. 31, међуспрат – канцеларија стечајног управника.

Регистрација учесника почиње два сата пре почетка јавног надметања, а завршава се 15 минута пре почетка јавног надметања, односно у периоду од 10 до 11,45 часова, на истој адреси.

Стечајни управник, односно комисија коју стечајни управник формира спроводи јавно надметање, тако што:

1. Региструје лица која имају право учешћа на јавном надметању (имају овлашћења или су лично присутна),
2. Отвара јавно надметање читајући правила надметања,
3. Позива учесника да прихвате понуђену цену према унапред утврђеним корацима увећања
4. Одржава ред на јавном надметању
5. Проглашава за купца учесника који је прихватио највишу понуђену цену
6. Потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од 2 (два) радна дана од дана јавног надметања, а пре потписивања купопродајног уговора, након чега ће му гаранција бити враћена.

Купопродајни уговор се потписује у року од 3 (три) радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор потписује се у року од 3 (три) радна дана од пријема обавештања којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит (гаранција) се враћа у року од 8 (осам) дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези и сви други овде непоменути трошкови који произилазе из закљученог купопродајног уговора, у целости падају на терет купца.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. Гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Напомена: Није дозвољено достављање оригинала банкарске гаранције пошиљком (обичном или препорученом) путем факса, маил-а или на други начин, осим на начин прописан огласом.

Све порезе и трошкове у вези реализације купопродајног уговора у целости сноси купац.

Стечајни дужник је у систему ПДВ-а.  
Особа за контакт – овлашћено лице: стечајни управник Михајло Т. Коруга, контакт телефон: 063-8183802, 011- 4011430, еmail: [koruga.mihajlo@gmail.com](mailto:koruga.mihajlo@gmail.com)